# Il-Ġurnal Uffiċjali C 423A/7 ta

| | ISSN 1977-0987 |
| --- | --- |
| Il-Ġurnal Uffiċjali
  tal-Unjoni Ewropea | C 423A |
| | |
| Edizzjoni bil-Malti | Informazzjoni u Avviżi | Volum 657 ta' Novembru 2022 |

ISSN 1977-0987

Il-Ġurnal Uffiċjali

tal-Unjoni Ewropea

C 423A

Edizzjoni bil-Malti

Informazzjoni u Avviżi

Volum 657 ta' Novembru 2022

---

| Werrej | Paġna |
| --- | --- |
| | V   Avviżi |
| | PROĊEDURI AMMINISTRATTIVI |
| | Il-Qorti tal-Awdituri |
| 2022/C 423 A/01 | Avviż ta’ post vakanti ECA/2022/20 — Direttur — post wieħed (Grupp tal-funzjoni AD, grad 14) — Informazzjoni, Ambjent tax-Xogħol u Innovazzjoni (SG2) | 1 |

Werrej

Paġna

V   Avviżi

PROĊEDURI AMMINISTRATTIVI

Il-Qorti tal-Awdituri

2022/C 423 A/01

Avviż ta’ post vakanti ECA/2022/20 — Direttur — post wieħed (Grupp tal-funzjoni AD, grad 14) — Informazzjoni, Ambjent tax-Xogħol u Innovazzjoni (SG2)

1

---

| MT | |
| --- | --- |

MT

---

V Avviżi

PROĊEDURI AMMINISTRATTIVI

Il-Qorti tal-Awdituri

| 7.11.2022 | MT | Il-Ġurnal Uffiċjali tal-Unjoni Ewropea | CA 423/1 |
| --- | --- | --- | --- |

7.11.2022

MT

Il-Ġurnal Uffiċjali tal-Unjoni Ewropea

CA 423/1

---

AVVIŻ TA’ POST VAKANTI ECA/2022/20

Direttur — post wieħed (Grupp tal-funzjoni AD, grad 14)

Informazzjoni, Ambjent tax-Xogħol u Innovazzjoni (SG2)

(2022/C 423 A/01)

MIN AĦNA

Il-Qorti Ewropea tal-Awdituri (QEA) ġiet stabbilita fl-1975 bħala l-awditur estern tal-Unjoni Ewropea. Waħda mis-seba’ istituzzjonijiet tal-UE, is-sede tagħha tinsab fil-Lussemburgu u hemm madwar 900 membru tal-persunal, min-nazzjonalitajiet kollha tal-UE, impjegati f’din l-istituzzjoni fil-qasam tal-awditjar, ta’ appoġġ u f’dak amministrattiv.

Il-QEA topera bħala korp kolleġġjali ta’ 27 Membru, wieħed minn kull Stat Membru tal-UE. L-awdituri tagħna jivverifikaw li l-kontijiet tal-UE jinżammu tajjeb u li din tapplika r-regoli finanzjarji tagħha b’mod korrett, kif ukoll li l-politiki u l-programmi tagħha jilħqu l-objettivi intenzjonati tagħhom u jipprovdu valur għall-flus.

Permezz tax-xogħol li nwettqu, aħna nistgħu nagħmlu differenza billi ngħinu lill-UE tagħmel użu aħjar minn flusha. Nikkontribwixxu għat-titjib tal-ġestjoni finanzjarja tal-UE u nippromwovu l-obbligu ta’ rendikont u t-trasparenza. Inwissu dwar il-possibbiltà ta’ riskji, nipprovdu aċċertament, nindikaw fejn ikun hemm nuqqasijiet u suċċessi, u noffru gwida lil dawk li jfasslu l-politika u lil-leġiżlaturi tal-UE. Nippreżentaw l-osservazzjonijiet u r-rakkomandazzjonijiet tagħna lill-Parlament Ewropew, lill-Kunsill tal-UE, lill-gvernijiet u l-parlamenti nazzjonali, kif ukoll lill-pubbliku.

Aħna organizzazzjoni moderna u dinamika li tistinka għall-eċċellenza, il-professjonaliżmu, it-trasparenza u l-integrità, u tippromwovihom. Niddefinixxu lilna nfusna bħala istituzzjoni diversa, flessibbli u ekwa, li toffri lill-individwi l-opportunità li jimmassimizzaw it-talent tagħhom.

Permezz tal-involviment individwali u kollettiv tagħna fl-attivitajiet tal-QEA u l-programm ta’ taħriġ ambizzjuż tagħna, l-għan tagħna huwa li l-QEA ssir post tax-xogħol intellettwalment stimulanti, u organizzazzjoni bbażata fuq it-tagħlim li tiddependi fuq għarfien istituzzjonali u fuq persuni motivati u mħarrġa sew biex jaqdu lill-UE u liċ-ċittadini tagħha.

Aħna istituzzjoni tal-UE fuq skala umana: dan jiffaċilita l-integrazzjoni, jippermetti interazzjoni aktar faċli, u jinkoraġġixxi l-ħidma f’tim. Noffru arranġamenti tax-xogħol flessibbli, inkluż it-telexogħol. Nagħtu valur lid-diversità u l-inklużjoni, nippromwovu l-opportunitajiet indaqs, u niżguraw ambjent tax-xogħol rispettuż ibbażat fuq komunikazzjoni miftuħa, djalogu, u fiduċja reċiproka.

L-involviment tal-persunal, il-benesseri u l-ekoloġizzazzjoni huma pilastri importanti tal-politiki interni tagħna.

Bħala parti mis-Segretarjat Ġenerali tal-QEA, id-Direttorat Informazzjoni, Ambjent tax-Xogħol u Innovazzjoni (DIWI) għandu rwol ċentrali fil-funzjonament u l-iżvilupp xieraq tal-istituzzjoni. Id-DIWI jgħin lill-QEA tilħaq l-objettivi strateġiċi tagħha billi jipprovdi servizzi fl-oqsma li ġejjin: Teknoloġija tal-Informazzjoni, Librerija u Arkivji, Infrastruttura tal-Bini, Faċilitajiet u Loġistika. Id-Direttorat huwa responsabbli wkoll mis-sostenibbiltà, li tinkludi l-applikazzjoni għaċ-ċertifikazzjonijiet ambjentali u ż-żamma tagħhom.

Id-DIWI jikkontribwixxi għat-trasformazzjoni diġitali tal-QEA u l-modernizzazzjoni tal-ambjent tax-xogħol fiżiku tagħha permezz tal-implimentazzjoni ta’ viżjoni dinamika tal-futur tax-xogħol abbażi tal-konnessjoni bejn in-nies u l-postijiet u l-faċilitazzjoni tal-ġestjoni tal-għarfien. Għandu rwol ċentrali biex jgħin lill-QEA tiffaċċja l-isfida tal-adattament għar-realtà ibrida l-ġdida, bl-użu ta’ teknoloġiji ġodda biex jimmodernizza l-aspetti tal-awditjar u dawk mhux tal-awditjar tal-organizzazzjoni, jissimplifika l-proċeduri u jżid il-produttività. Id-DIWI għandu wkoll l-għan li jiżgura ambjent tax-xogħol sostenibbli, b’ambjent tax-xogħol kollaborattiv, orjentat lejn il-benesseri, sikur u li jirrispetta l-ambjent għall-persunal kollu.

Id-Direttorat jikkonsisti minn madwar 60 membru intern tal-persunal u għandu kuntratti ma’ fornituri ta’ servizzi esterni biex imexxu l-operazzjonijiet fl-oqsma kollha. It-tim maniġerjali huwa magħmul minn Direttur u tliet maniġers prinċipali.

X’QEGĦDIN NOFFRU

Dan l-avviż ta’ post vakanti qed jinħareġ abbażi tal-Artikolu 29, il-paragrafi 1 u 2 tar-Regolamenti tal-Persunal għall-Uffiċjali tal-Unjoni Ewropea (1).

Il-kandidat magħżul se jiġi rreklutat fil-grad AD14. Is-salarju bażiku ta’ kull xahar huwa ta’ EUR 15 590,76. Skont il-kundizzjonijiet stabbiliti fir-Regolamenti tal-Persunal, ċerti benefiċċji jistgħu jiġu miżjuda mas-salarju bażiku, li huwa suġġett għat-taxxa tal-UE u huwa eżentat mit-taxxa nazzjonali.

Ir-responsabbiltajiet prinċipali tal-pożizzjoni jinkludu:

| — | jipprovdi orjentament u ġestjoni strateġiċi kumplessivi għad-Direttorat f’konformità mal-qafas regolatorju tal-QEA, l-objettivi strateġiċi tagħha u l-programm ta' ħidma annwali tagħha; |
| --- | --- |

—

jipprovdi orjentament u ġestjoni strateġiċi kumplessivi għad-Direttorat f’konformità mal-qafas regolatorju tal-QEA, l-objettivi strateġiċi tagħha u l-programm ta' ħidma annwali tagħha;

| — | iħejji pjan ta’ żvilupp għas-Segretarjat Ġenerali fl-oqsma tal-informazzjoni u l-ġestjoni tad-data, il-post tax-xogħol fiżiku u s-sostenibbiltà; |
| --- | --- |

—

iħejji pjan ta’ żvilupp għas-Segretarjat Ġenerali fl-oqsma tal-informazzjoni u l-ġestjoni tad-data, il-post tax-xogħol fiżiku u s-sostenibbiltà;

| — | ifassal u jimplimenta l-programm ta’ ħidma annwali, u jirrapporta dwar l-implimentazzjoni ta’ dan il-programm; |
| --- | --- |

—

ifassal u jimplimenta l-programm ta’ ħidma annwali, u jirrapporta dwar l-implimentazzjoni ta’ dan il-programm;

| — | joħloq mezzi ta’ governanza tajba biex jiżgura kollaborazzjoni u sħubijiet mad-dipartimenti u l-kumitati kollha tal-istituzzjoni; |
| --- | --- |

—

joħloq mezzi ta’ governanza tajba biex jiżgura kollaborazzjoni u sħubijiet mad-dipartimenti u l-kumitati kollha tal-istituzzjoni;

| — | jipprovdi servizzi tal-IT ta’ kwalità għolja li jsaħħu l-kontinwità tal-operat fi ħdan l-istituzzjoni u jappoġġa t-trasformazzjoni diġitali tagħha; |
| --- | --- |

—

jipprovdi servizzi tal-IT ta’ kwalità għolja li jsaħħu l-kontinwità tal-operat fi ħdan l-istituzzjoni u jappoġġa t-trasformazzjoni diġitali tagħha;

| — | jipprovdi servizzi tal-faċilitajiet ta’ kwalità għolja biex jippromwovi l-benesseri fuq il-post tax-xogħol; dan jinvolvi s-sorveljanza tal-proġetti ta’ bini għall-QEA, u l-koordinazzjoni tal-iżvilupp tal-attivitajiet ta’ sostenibbiltà tal-istituzzjoni, skont ir-regolamenti tal-“EMAS”; |
| --- | --- |

—

jipprovdi servizzi tal-faċilitajiet ta’ kwalità għolja biex jippromwovi l-benesseri fuq il-post tax-xogħol; dan jinvolvi s-sorveljanza tal-proġetti ta’ bini għall-QEA, u l-koordinazzjoni tal-iżvilupp tal-attivitajiet ta’ sostenibbiltà tal-istituzzjoni, skont ir-regolamenti tal-“EMAS”;

| — | jipprovdi librerija, arkivji u servizzi ta’ trasferiment tal-għarfien ta’ kwalità għolja; |
| --- | --- |

—

jipprovdi librerija, arkivji u servizzi ta’ trasferiment tal-għarfien ta’ kwalità għolja;

| — | jiżgura l-konformità tal-infrastrutturi tal-bini, tas-sistemi u s-servizzi tal-IT, u l-politiki tal-arkivjar, mar-rekwiżiti tar-regolamenti fis-seħħ; |
| --- | --- |

—

jiżgura l-konformità tal-infrastrutturi tal-bini, tas-sistemi u s-servizzi tal-IT, u l-politiki tal-arkivjar, mar-rekwiżiti tar-regolamenti fis-seħħ;

| — | jiżgura l-ippjanar baġitarju tal-attivitajiet u l-eżerċitar tas-setgħet tal-uffiċjal awtorizzanti sottodelegat għan-nefqa relatata mal-attivitajiet tad-direttorat, f’konformità mar-regolamenti finanzjarji, b’mod partikolari fir-rigward tal-akkwist pubbliku; |
| --- | --- |

—

jiżgura l-ippjanar baġitarju tal-attivitajiet u l-eżerċitar tas-setgħet tal-uffiċjal awtorizzanti sottodelegat għan-nefqa relatata mal-attivitajiet tad-direttorat, f’konformità mar-regolamenti finanzjarji, b’mod partikolari fir-rigward tal-akkwist pubbliku;

| — | jistimula l-innovazzjoni, jiffaċilità l-esperimentazzjoni, u jmexxi l-implimentazzjoni ta’ servizzi diġitali ġodda għax-xogħlijiet tal-awditjar u dawk mhux tal-awditjar; |
| --- | --- |

—

jistimula l-innovazzjoni, jiffaċilità l-esperimentazzjoni, u jmexxi l-implimentazzjoni ta’ servizzi diġitali ġodda għax-xogħlijiet tal-awditjar u dawk mhux tal-awditjar;

| — | jimmonitorja l-kwalità tas-sistemi ta’ kontroll intern u ġestjoni li jintużaw mid-Direttorat; |
| --- | --- |

—

jimmonitorja l-kwalità tas-sistemi ta’ kontroll intern u ġestjoni li jintużaw mid-Direttorat;

| — | jirrappreżenta lill-istituzzjoni fil-korpi interistituzzjonali li jiffukaw fuq l-IT, il-bini u l-faċilitajiet, l-ambjent, il-librerija u l-arkivji, u t-teknoloġija għall-awditjar. |
| --- | --- |

—

jirrappreżenta lill-istituzzjoni fil-korpi interistituzzjonali li jiffukaw fuq l-IT, il-bini u l-faċilitajiet, l-ambjent, il-librerija u l-arkivji, u t-teknoloġija għall-awditjar.

X’QEGĦDIN INFITTXU

I.   KRITERJI TA’ ELIĠIBBILTÀ

1.   Kundizzjonijiet ta’ reklutaġġ

Skont l-Artikolu 28 tar-Regolamenti tal-Persunal, il-kandidati jridu, fid-data tal-applikazzjoni tagħhom:

| — | ikunu nazzjonali ta’ wieħed mill-Istati Membri tal-UE; |
| --- | --- |

—

ikunu nazzjonali ta’ wieħed mill-Istati Membri tal-UE;

| — | igawdu mid-drittijiet kollha tagħhom bħala ċittadini; |
| --- | --- |

—

igawdu mid-drittijiet kollha tagħhom bħala ċittadini;

| — | ikunu wettqu kull obbligu impost fuqhom mil-liġijiet ta’ reklutaġġ dwar is-servizz militari; u |
| --- | --- |

—

ikunu wettqu kull obbligu impost fuqhom mil-liġijiet ta’ reklutaġġ dwar is-servizz militari; u

| — | jissodisfaw ir-rekwiżiti tal-karattru għad-dmirijiet li jridu jitwettqu. |
| --- | --- |

—

jissodisfaw ir-rekwiżiti tal-karattru għad-dmirijiet li jridu jitwettqu.

2.   Kwalifiki

Skont l-Artikolu 5 tar-Regolamenti tal-Persunal:

| (i) | livell ta’ edukazzjoni li jikkorrispondi għal studji universitarji kkompletati u ċċertifikati b’lawrja meta l-perjodu normali tal-edukazzjoni universitarja jkun ta’ erba’ snin jew aktar, jew |
| --- | --- |

(i)

livell ta’ edukazzjoni li jikkorrispondi għal studji universitarji kkompletati u ċċertifikati b’lawrja meta l-perjodu normali tal-edukazzjoni universitarja jkun ta’ erba’ snin jew aktar, jew

| (ii) | livell ta’ edukazzjoni li jikkorrispondi għal studji universitarji kkompletati u ċċertifikati b’lawrja kif ukoll esperjenza professjonali xierqa ta’ mill-inqas sena, meta l-perjodu normali tal-edukazzjoni universitarja jkun ta’ mill-inqas tliet snin, jew |
| --- | --- |

(ii)

livell ta’ edukazzjoni li jikkorrispondi għal studji universitarji kkompletati u ċċertifikati b’lawrja kif ukoll esperjenza professjonali xierqa ta’ mill-inqas sena, meta l-perjodu normali tal-edukazzjoni universitarja jkun ta’ mill-inqas tliet snin, jew

| (iii) | fejn iġġustifikat fl-interess tas-servizz, taħriġ professjonali ta’ livell ekwivalenti. |
| --- | --- |

(iii)

fejn iġġustifikat fl-interess tas-servizz, taħriġ professjonali ta’ livell ekwivalenti.

3.   Esperjenza professjonali

Mill-inqas 18-il sena ta’ esperjenza professjonali minn meta tkun inkisbet il-kwalifika msemmija hawn fuq u inkluż mill-inqas 4 snin fil-ġestjoni tar-riżorsi umani u baġitarji (2).

4.   Għarfien ta’ lingwi

Billi l-Ingliż u l-Franċiż huma l-lingwi uffiċjali ta’ ħidma tal-QEA, huwa meħtieġ għarfien tajjeb ħafna f’waħda minn dawn il-lingwi (livell minimu ta’ C1 fil-fehim, l-espressjoni orali u l-kitba), kif ukoll għarfien tajjeb fil-lingwa l-oħra (livell minimu ta’ B2 fl-istess kategoriji).

Jekk jogħġbok fis-CV tiegħek indika l-livell tal-lingwa skont il-mudell ta’ valutazzjoni li ġej: https://europa.eu/europass/mt/common-european-framework-reference

II.   KRITERJI TAL-GĦAŻLA

| 1. | Kapaċità eċċellenti fl-istabbiliment u l-ilħuq ta’ objettivi u prijoritajiet strateġiċi għall-ġestjoni u l-monitoraġġ tal-progress ta’ proġetti kumplessi |
| --- | --- |

1.

| 2. | Ħiliet eċċellenti fl-oqsma tal-ippjanar u l-implimentazzjoni tal-baġit u l-ġestjoni tal-kuntratti |
| --- | --- |

2.

| 3. | Kapaċità eċċellenti fit-tmexxija u f’dak li jirrigwarda l-immotivar ta’ timijiet multilingwi u multikulturali, kif ukoll fl-identifikazzjoni u l-massimizzazzjoni tal-potenzjal tal-persunal u fil-ġestjoni tal-kunflitti |
| --- | --- |

3.

| 4. | Orjentazzjoni b’saħħitha lejn is-servizz, b’abbiltà li tiġi ddimostrata sensibilizzazzjoni u rieda ta’ rispons għall-bżonnijiet, ir-rekwiżiti u l-aspettattivi tal-organizazzjoni |
| --- | --- |

4.

| 5. | Ħiliet ta’ komunikazzjoni li jkunu eċċellenti |
| --- | --- |

5.

| 6. | Sens b’saħħtu ta’ tattika u diplomazija, b’abbiltà li jitrawmu u jinżammu relazzjonijiet eċċellenti mal-partijiet ikkonċernati |
| --- | --- |

6.

| 7. | Ħiliet ta’ negozjar li jkunu eċċellenti |
| --- | --- |

7.

| 8. | Esperjenza fil-ġestjoni tal-bini u tal-faċilitajiet titqies bħala vantaġġ |
| --- | --- |

8.

| 9. | Esperjenza solida fil-qasam tal-IT titqies bħala vantaġġ |
| --- | --- |

9.

PROĊEDURA TAL-GĦAŻLA

F’konformità mad-Deċiżjoni tal-Qorti Nru 31-2022 dwar il-proċeduri għall-għażla ta’ maniġers prinċipali u diretturi, se jiġi stabbilit Bord (3) ta’ Qabel l-Għażla.

I.   KRONOLOĠIJA PROVVIŻORJA

| Kontroll ta’ eliġibbiltà: | nofs Diċembru 2022 |
| --- | --- |
| Tqegħid f’lista qasira: | sa tmiem Jannar 2023 |
| Valutazzjoni bil-miktub: | nofs Frar 2023 |
| Intervista: | tmiem Frar 2023 |
| Ħatra mistennija: | nofs Marzu 2023 |

Kontroll ta’ eliġibbiltà:

nofs Diċembru 2022

Tqegħid f’lista qasira:

sa tmiem Jannar 2023

Valutazzjoni bil-miktub:

nofs Frar 2023

Intervista:

tmiem Frar 2023

Ħatra mistennija:

nofs Marzu 2023

II.   ELIĠIBBILTÀ

Il-Bord ta’ Qabel l-Għażla se jivvaluta l-eliġibbiltà tal-applikanti kollha abbażi tal-erba’ kriterji ta' eliġibbiltà elenkati taħt “X’qegħdin infittxu”.

III.   QABEL L-GĦAŻLA

Il-Bord ta’ Qabel l-Għażla se jivvaluta u jqabbel il-kwalifiki, l-esperjenza professjonali u l-ħiliet tal-kandidati eliġibbli kollha abbażi tal-informazzjoni pprovduta fl-applikazzjonijiet tagħhom.

F’dan l-istadju tal-proċedura tal-għażla, il-valutazzjoni tal-Bord se tkun ibbażata biss fuq il-kriterji tal-għażla 1-6 u 8-9.

Billi din l-għażla inizjali hija bbażata fuq valutazzjoni komparattiva tal-merti individwali, il-kandidati li jissodisfaw il-kriterji kumplessivi stipulati f’dan l-avviż ta’ post vakanti u meqjusa mill-Bord matul il-valutazzjoni tal-applikazzjonijiet ma jipproċedux awtomatikament għall-istadju li jmiss tal-proċedura.

Il-Bord imbagħad se jagħżel it-8 (tmien) (4)
  kandidati li jkunu l-aktar adatti fuq il-bażi ta’ din il-valutazzjoni komparattiva.

IV.   GĦAŻLA

Il-Bord se jivvaluta l-kandidati li jkunu fil-lista mqassra abbażi ta’ intervista u valutazzjoni bil-miktub (ara l-kriterji tal-għażla ta’ hawn fuq).

Il-Bord se jqis il-kriterji tal-għażla 1 sa 7 għall-valutazzjoni bil-miktub.

Il-Bord se jqis il-kriterji tal-għażla kollha matul l-intervista.

Ir-riżultati tal-intervista u tal-valutazzjoni bil-miktub se jservu bħala bażi biex jiġi(u) identifikat il-kandidat(i) li jkun(u) meqjus(a) l-aktar ikkwalifikat għall-post.

Abbażi tar-rapport tal-Bord ta’ Qabel l-Għażla, il-Qorti se tadotta deċiżjoni biex taħtar kandidat wieħed. F’ċerti ċirkustanzi, din il-fażi tista’ tinkludi intervista addizzjonali mal-Membri tal-Qorti.

APPLIKAZZJONIJIET

Id-data ta’ skadenza għall-applikazzjonijiet hija l-5 ta’ Diċembru 2022 f’12:00 (nofsinhar) CET.

L-applikazzjonijiet iridu jitfasslu bl-Ingliż jew bil-Franċiż u jintbagħtu biss permezz tal-formola online li hija pprovduta isfel nett fl-avviż ta’ post vakanti (bl-Ingliż jew bil-Franċiż) disponibbli fil-paġna Opportunitajiet ta’ Impjieg, tal-QEA (taħt “Open positions”): https://www.eca.europa.eu/mt/Pages/JobOpportunities.aspx

L-applikazzjoni trid tinkludi d-dokumenti li ġejjin, imfassla bl-Ingliż jew bil-Franċiż:

| — | ittra ta’ motivazzjoni (massimu ta’ erba’ paġni); |
| --- | --- |

—

ittra ta’ motivazzjoni (massimu ta’ erba’ paġni);

| — | CV aġġornat (massimu ta’ seba’ paġni), li preferibbilment ikun fil-format “Europass” (ara: https://europa.eu/europass). |
| --- | --- |

—

CV aġġornat (massimu ta’ seba’ paġni), li preferibbilment ikun fil-format “Europass” (ara: https://europa.eu/europass).

Applikazzjonijiet li ma jikkonformawx strettament ma’ dawn l-istruzzjonijiet jiġu rifjutati.

Il-Bord ta’ Qabel l-Għażla jevalwa l-applikazzjonijiet abbażi biss tal-informazzjoni mogħtija f’dawn id-dokumenti. Huwa jista’ jitlob lill-applikanti biex jipprovdu evidenza ta’ sostenn għad-dikjarazzjonijiet magħmula fl-applikazzjonijiet tagħhom. Jekk l-applikanti jonqsu milli jipprovdu din l-evidenza meta tintalab, l-applikazzjonijiet tagħhom jiġu rifjutati.

Biex tiżgura li l-applikazzjoni tiegħek tiġi kkompletata fil-ħin, nirrakkomandaw ferm biex ma tistenniex sal-aħħar sigħat biex tapplika. L-esperjenza turi li r-riskji ta’ konġestjoni fis-sistema jiżdiedu hekk kif toqrob id-data ta’ skadenza.

POLITIKA TA’ REKLUTAĠĠ

F’konformità mal-politika tal-QEA dwar id-Diversità u l-Inklużjoni u mal-Artikolu 1d tar-Regolamenti tal-Persunal, il-QEA tħaddan id-diversità u tippromwovi opportunitajiet indaqs. Aħna naċċettaw applikazzjonijiet mingħajr diskriminazzjoni fuq kwalunkwe bażi u nieħdu passi biex niżguraw reklutaġġ ibbilanċjat ta’ rġiel u nisa, skont l-Artikolu 23 tal-Karta tad-Drittijiet Fundamentali tal-Unjoni Ewropea. Minħabba r-rappreżentanza baxxa ta’ nisa f’karigi maniġerjali, il-QEA tinkoraġġixxi b’mod partikolari applikazzjonijiet għal din il-pożizzjoni minn kandidati nisa. Fil-każ ta’ kwalifiki jew mertu indaqs, tintgħażel kandidata mara. Nieħdu wkoll miżuri li jippermettu r-rikonċiljazzjoni tal-ħajja tax-xogħol ma’ dik personali.

Jekk inti tkun teħtieġ xi arranġamenti speċjali għal diżabbiltà speċifika sabiex tkun tista’ tieħu sehem f’din il-proċedura tal-għażla, nitolbuk tibgħat email fi żmien xieraq lil ECA-Selection@eca.europa.eu.

PROTEZZJONI TAD-DATA

Il-QEA hija impenjata li tiżgura li d-data personali tal-kandidati tiġi pproċessata f’konformità mar-Regolament (UE) 2018/1725 tal-Parlament Ewropew u tal-Kunsill (5).

Għal iktar informazzjoni, ara l-istqarrija ta’ privatezza speċifika tagħna dwar ir-reklutaġġ li tinsab fl-indirizz li ġej: https://www.eca.europa.eu/Lists/ECADocuments/Specific_Privacy_Statement_vacancies/Specific_Privacy_Statement_vacancies_MT.PDF

TALBIET GĦAL REVIŻJONI MILL-ĠDID – ILMENTI U APPELLI – ILMENTI LILL-OMBUDSMAN EWROPEW

Jekk, f’xi stadju fil-proċedura tal-għażla, inti tqis li xi deċiżjoni li tkun ittieħdet fir-rigward tiegħek tkun żbaljata, tista’ tuża l-mezzi li ġejjin, fl-ordni indikat:

I.   TALBA LILL-BORD TAL-GĦAŻLA BIEX JIRREVEDI D-DEĊIŻJONI TIEGĦU

Inti tista’ tippreżenta talba motivata, bil-miktub, biex deċiżjoni li tkun ittieħdet mill-bord ta’ qabel l-għażla tiġi riveduta mill-ġdid. Din it-talba trid tintbagħat, fi żmien 10 ijiem kalendarji min-notifika tad-deċiżjoni, lil ECA-Recours@eca.europa.eu. Meta l-aħħar jum ta’ dan il-perjodu jinzerta festa pubblika, il-Ħadd jew is-Sibt, il-perjodu għandu jintemm mal-iskadenza tal-aħħar siegħa tal-jum tax-xogħol li jmiss.

II.   ILMENTI

Skont l-Artikolu 90(2) tar-Regolamenti tal-Persunal, inti tista’ tippreżenta lment bil-miktub kontra d-deċiżjoni tal-QEA li tirrifjuta l-applikazzjoni tiegħek, fi żmien tliet xhur mid-data tan-notifika ta’ dik id-deċiżjoni, fl-indirizz li ġej:

| The Secretary-General |
| --- |
| European Court of Auditors |
| 12, rue Alcide De Gasperi |
| L-1615 Luxembourg |
| LUXEMBOURG |

The Secretary-General

European Court of Auditors

12, rue Alcide De Gasperi

L-1615 Luxembourg

LUXEMBOURG

III.   APPELLI ĠUDIZZJARJI

Skont l-Artikolu 91 tar-Regolamenti tal-Persunal, jekk l-ilment tiegħek jiġi rifjutat u din id-deċiżjoni taffettwak b’mod avvers, tista’ tressaq appell quddiem il-Qorti tal-Ġustizzja tal-Unjoni Ewropea. Dan l-appell irid jitressaq minn avukat fi żmien tliet xhur mid-data tan-notifika tad-deċiżjoni ta’ rifjut tal-ilment.

IV.   ILMENTI LILL-OMBUDSMAN EWROPEW

Jekk inti tqis li t-trattament tal-applikazzjoni tiegħek kien jinvolvi amministrazzjoni ħażina mill-Qorti Ewropea tal-Awdituri, tista’ tressaq ilment lill-Ombudsman Ewropew, wara li l-ewwel tkun ikkuntattjajt lill-QEA bl-għan li ssolvi t-tilwima. Inti trid tippreżenta l-ilment tiegħek bil-miktub fi żmien sentejn minn meta ssir taf bil-fatti rilevanti. Formola online tal-ilmenti hija disponibbli fuq is-sit web tal-Ombudsman Ewropew. Rikors għall-Ombudsman Ewropew ma tirriżultax f’sospensjoni tad-dati ta’ skadenza tal-perjodu li fih jista’ jsir l-appell, kif indikati hawn fuq.

---

(1)  https://eur-lex.europa.eu/legal-content/MT/TXT/PDF/?uri=CELEX:01962R0031-20220101&qid=1612273468772&from=MT

(2)  L-esperjenza fil-ġestjoni tar-riżorsi umani trid tinkludi, apparti l-koordinazzjoni ta’ tim wieħed jew aktar, l-għoti ta’ feedback formali u valutazzjonijiet tal-prestazzjoni tal-persunal, u r-responsabbiltà għall-iżvilupp professjonali tal-persunal.

Il-ġestjoni tar-riżorsi baġitarji hija mifhuma li tfisser il-ħatra formali għall-ġestjoni u l-implimentazzjoni ta’ baġit.

Jenħtieġ li l-kandidati jipprovdu evidenza li mmaniġġjaw kemm ir-riżorsi umani kif ukoll finanzjarji għal mill-inqas erba’ snin kull wieħed, kemm separatament jew simultanjament.

(3)  Il-kompożizzjoni tal-Bord ta’ Qabel l-Għażla se tiġi kkomunikata lill-applikanti kollha fi żmien xieraq.

(4)  Dment li jkun hemm ammont suffiċjenti ta’ kandidati eliġibbli.

(5)  Ir-Regolament (UE) 2018/1725 tal-Parlament Ewropew u tal-Kunsill tat-23 ta’ Ottubru 2018 dwar il-protezzjoni ta’ persuni fiżiċi fir-rigward tal-ipproċessar ta’ data personali mill-istituzzjonijiet, korpi, uffiċċji u aġenziji tal-Unjoni u dwar il-moviment liberu ta’ tali data, u li jħassar ir-Regolament (KE) Nru 45/2001 u d-Deċiżjoni Nru 1247/2002/KE (ĠU L 295, 21.11.2018, p. 39).

---